钦定古今图书集成/理学汇编/字学典/第008卷 > 易经 > 《系辞下传》
## 钦定古今图书集成/理学汇编/字学典/第008卷 > 易经 > 《系辞下传》

上古结绳而治，后世圣人易之以书契，“百官以治，万
民以察”，盖取诸《夬》。

〈本义〉明决之意。〈大全〉朱子曰：“结绳，今溪洞诸蛮犹有此俗。又有刻板者，凡年月日时以至人马粮草之数，皆刻板为记，都不相乱。”进斋徐氏曰：“上古民淳事简，事之小大，唯结绳以识之，亦足以为治。至后世风俗媮薄，欺诈日生，而书契不容不作矣。书，文字也。契，合约也。言有不能纪者，书识之；事有不能信者，契验之。取明决之义。盖夬乃”君子决小人之卦、而造书契者、亦所以决小人之伪、而防其欺也。